gl gl hu en gl it gl en gl lt gl id gl gl gl gl es gl en gl gl gl gl gl gl en es gl gl en en gl en es gl es gl en gl eu gl en es gl en gl gl en en gl gl gl en ca pt en gl pt es gl
Animal Crossing: New Horizons recibe unha gran actualización chea de novidades – Revista Morcego
Animal Crossing: New Horizons non parou de aplausos, éxitos, eloxios e novidades desde o seu lanzamento o pasado 20 de marzo para Nintendo Switch. Onte contabámos que o título de Nintendo batera récords no formato dixital após a festividade de Pascua, agora, chega unha nova gran actualización. Novos personaxes e eventos poderanse gozar na nosa illa para os días restantes de abril e durante o comezo de maio.
Personaxes e elementos de anteriores entregas da saga farán acto de presenza grazas a esta actualización. Un deles é Gandulio, un preguiceiro que conta coa súa propia florería ambulante, na que poderemos comprar árbores, flores, estercos e todo tipo de ferramentas relacionadas co mundo da natureza e xardinería.
Outro clásico da franquía é o raposo Ladino, o cal aparecerá a bordo do seu Navío Ambulante, atracando nas nosas praias. Obras de arte, mobles e varios obxectos de luxo con prezos desorbitados forman parte do seu catálogo, malia que non é ouro todo o que reloce, xa que este astuto vendedor tentará estafarnos con obxectos falsos. A nosa misión consistirá en detectar os artigos reais para compralos e doalos ao museo.
Falando do museo, recibirá este unha nova sala, a galería de Arte. Un espazo que xa existía en anteriores entregas e que nos permitirá doar as mencionadas obras que lle compremos a Ladino, podendo completar un museo con auténticas xoias culturais. Aquí non rematan as incorporacións, xa que un novo evento temporal como o Día da Natureza chegará desde o 23 de abril ata o 4 de maio.
Tal e como sucedeu coa Caza do Ovo haberá novos obxectos ambientados na natureza e desafíos exclusivos para o programa de Millas Nook+. Teremos que plantar diversos tipos de árbores ou regar flores; un labor na que Gandulio tomará un protagonismo especial. Nintendo sinalou que existirán máis eventos como o Primeiro de Maio, o Día Internacional dos Museos e a Tempada de Vodas.
Animal Crossing: New HorizonsNintendoNintendo Switch
Colaborador de Morcego. Videoxogos, deporte, cómics ou cine son as miñas paixóns.
Final Fantasy VII ampliarase en iOS e Android con Ever Crisis e The First Soldier
O: 26 Febreiro, 2021
Uri Geller retira a demanda que impedía a Nintendo utilizar a Kadabra en cartas Pokémon
O: 30 Novembro, 2020
Xéneros : Multixogador / Simulación
Xogo : Animal Crossing: New Horizons
Sigue a nosa páxina
Silent Hill: The Short Message aparece recollido no organismo de calificación coreano
O: 26 Setembro, 2022
O E3 2023 retomará o formato presencial entre o 13 e o 16 de xuño do 2023
O: 26 Setembro, 2022
Podcast :: A Gruta de Gizamaluke (5×02)
O: 26 Setembro, 2022
Morcego é a primeira revista dixital de videoxogos en galego. Un proxecto xornalístico que pretende informar dunha maneira veraz sobre unha das industrias culturais máis importantes dos nosos tempos.
Recibe as últimas noticias e actualizacións directamente na túa bandexa de entrada!
Deixa baleiro este campo se eres humano:
© 2018 DISEÑO WEB A CORUÑA PULULART
Utilizamos cookies para asegurar que damos a mellor experiencia ao usuario no noso sitio web. Se continúa utilizando este sitio asumiremos que está de acordo.Estou de acordo